ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA CLĂDIRI, TERENURI ŞI DOTĂRI DIVERSE II VEST

COMPARTIMENT  SPAŢII CU ALTĂ DESTINAŢIE II VEST
SC2021-  10442 /15.04.2021
RAPORT DE SPECIALITATE

privind  atribuirea în folosință gratuită a spațiilor din Timișoara, str. Simion Bărnuțiu, nr.11A, identificat prin CF 400581-C1-U48 Timișoara și str. Simion Bărnuțiu, nr. 11, sc.B, identificat prin CF nr.400581-C1-U45 Timișoara către DIRECŢIA DE ASISTENŢĂ SOCIALĂ A MUNICIPIULUI TIMIŞOARA și încheierea contractelor de comodat  
Prin cererea înregistrată cu nr. CCT2021-000029/06.04.2021, DIRECŢIA DE ASISTENŢĂ SOCIALĂ A MUNICIPIULUI TIMIŞOARA, serviciu public de interes local, care funcţionează sub autoritatea Consiliului Local al Municipiului Timişoara, solicită, închierea unui contract de comodat pentru spațiile situate în Timișoara, str. Simion Bărnuțiu, atribuite prin HCLMT nr.399/31.10.2017.

Imobilul situat în Timişoara, str. Simion Bărnuțiu, nr.11A, Et. parter, Ap. Agenția CEC, identificat prin CF nr. 400581-C1-U48 Timișoara,  top 4502/2-4503/2/XXII, nr. CF vechi 114183 se află în proprietatea Statului Român, și este înregistrat în evidența patrimonială a Municipiului Timișoara, cu nr. de inventar S.23136.01 și valoarea de inventar  216.353 lei. 
Imobilul situat în Timişoara, str. Simion Bărnuțiu, nr.11, sc.B, Ap. Spațiu Comercial, identificat prin CF nr. 400581-C1-U45 Timișoara,  top 4502-4503/2/XXIII, nr. CF vechi 88871 se află în proprietatea Statului Român, și este înregistrat în evidența patrimonială a Municipiului Timișoara, cu nr. de inventar 23291 și valoarea de inventar  195.247,00 lei. 
Misiunea Direcţiei de Asistenţă Socială a Municipiului Timişoara este de a servi interesul comunităţii în realizarea la nivelul municipiului a măsurilor de asistenţă socială în domeniul protecţiei copilului, familiei, persoanleor vârstnice, persoanelor cu dizabilităţi şi altor persoane, grupuri sau comunităţi aflate în nevoie socială .
Pentru îndeplinirea obiectivelor în mod eficient, cu privire la gestionarea şi acordarea de beneficii în asistenţa socială şi servicii sociale persoanelor eligibile, Direcţia de Asistenţă Socială a Municipiului Timişoara elaborează politici şi strategii, derulează proiecte de dezvoltare comunitară şi colaborează cu organizaţii ale societăţii civile şi alte entităţi din comunitate. De asemenea, se impune respectarea standardelor minime obligatorii din legsilaţa specifică, în vederea menţinerii acreditărilor licenţiate obţiunte pentru serviciile sociale oferite. 

În şedinţa din data de 08.04.2021, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 45/16.02.2021, avizează favorabil solicitarea Direcției de Asistență Socială a Municipiului Timișoara și a propus revocarea punctelor aferente celor 2 SAD-uri din HCLMT nr.399/2017 și eloborarea unui nou proiect de HCL, împreună cu aprobarea încheierii contractelor de comodat, pe o perioadă de 5 ani.

Având în vedere Referatul pentru aprobarea proiectului nr.  SC2021-  10442 /15.04.2021 a Primarului Municipiului Timişoara şi Proiectul de hotărâre privind  atribuirea în folosință gratuită a spațiilor din Timișoara, str. Simion Bărnuțiu, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA și încheierea contractelor de comodat . 

Situaţia imobilului din Timişoara, a fost verificată prin adresele :

- CT2020- 1842/09.03.2021 Compartimentul Administrare Fond Funciar;

- CT2021- 4842/23.03.2021- Serviciul Juric; 

- CT2020-4842/08.03.2021  Biroul Clădiri Terenuri II Vest;

Propunem aprobarea modelului cadru de contract de comodat, conform anexei, care va face parte integrantă din prezenta hotărâre.

Pentru a putea răspunde cerinţelor solicitate de către DIRECŢIA DE ASISTENŢĂ SOCIALĂ A MUNICIPIULUI TIMIŞOARA, a nevoilor cetăţenilor şi având  în vedere prevederile legale, apreciem că proiectul de hotărâre privind  atribuirea în folosință gratuită a spațiilor din Timișoara, str. Simion Bărnuțiu, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA și încheierea contractelor de comodat, pe o perioadă de 5 ani, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

